**Nr. 19940/05.10.2016**

**DECIZIA ETAPEI DE ÎNCADRARE**

**Nr. /.09.2017**

Ca urmare a solicitării de emitere a acordului de mediu adresate de **FLAGAV SRL** din municipiul **Sibiu,** str. **Râului,** nr. **33,** jud. **Sibiu**, înregistrată la Agenţia pentru Protecţia Mediului Sibiu cu nr. **19940** din **05.10.2016**, și a completărilor înregistrate cu nr.7194/06.04.2017, respectiv 11031/06.06.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Colectivului de Analiză Tehnică din data de, că proiectul **„Instalare și modernizare linie pasivare piese de cupru, modernizare și extindere (retehnologizare) cu o instalație diversificată a stației de preepurare a apei uzate și montarea unei linii de degresare, zincare și nichelare a pieselor pe dispozitive în spațiile existente și utilitățile aferente”,** propus a fi amplasat în municipiul **Sibiu,** str. **Râului,** nr. **33, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:

Proiectul se încadrează în prevederile H.G. nr. 445/2009, anexa 2, pct. 13 a);

**1. Caracteristicile proiectului**

**a)** **Mărimea proiectului**

Proiectul prevede montarea următoarelor instalații:

1.Instalatie de pasivare bare de cupru utilizate în tablourile electrice de mare putere, cu scopul de a le proteja și a le îmbunătăți aspectul. Fluxul de pasivare constă în: degresare alcalină, spălare cu apă, decapare acidă, spălare cu apă, neutralizare antioxidantă, spălare cu apă, uscare cu aer comprimat, uscare cu aer cald, pasivare.

Instalația proiectată cuprinde următoarele componente: structura de susținere și calea de rulare a căruciorului de transport, tabloul de comandă, linia de pasivare compusă dintr-o succesiune de 6 băi din polipropilenă cu o capacitate de 1200 l fiecare, cu cuvă de retenție încorporată, baia de pasivare are volumul 600 l și e confecționată din oțel.

2. Linia de degresare, cuprare-nichelare a pieselor pe dispozitive este destinată reperelor ce nu se pot acoperi în linia cu tamburi existentă.

Linia constă într-o succesiune de băi ce se vor monta în hala de galvanizare și constă în: 2 băi de nichelare: de 200 l din polipropilenă, baie de din oțel căptușit cu cauciuc antiacid de 500 l, și o baie de spălare din oțel inoxidabil.

Alimentarea cu apa se face de la rețeaua de apă existentă a firmei Flagav, iar apele de spălare sunt trecute în noua stație de epurare propusa prin proiect.

Stația de preepurare (existentă) tip IPIU 14729/67 (capacitate 178 mc/zi) cu treaptă mecanică și chimică se compune din :

* Bazine de tratare ape alcalino - cianurice, (2 bazine x 2 mc) – cu tratare se în sistem discontinuu, în funcție de concentrație, ;
* Bazin de 2,2 mc pentru omogenizarea și tratarea în sistem continuu a apelor acido - cromice prin precipitarea metalelor sub forma de hidroxizi și reducerea cromului hexavalent la crom trivalent .
* Bazin de neutralizare de 3,5 mc prevăzut cu sistem de aerare pentru neutralizarea apelor alcalino-cianurice, tratate cu apele acido-cromice, tratate și precipitarea metalelor sub forma de hidroxizi;
* Bazin de decantare de 25 mc pentru decantarea precipitatelor formate cu timp de decantare de 3 ore;
* Filtru presă cu cameră K400/10.
* Stația de dozare reactivi compusă din:

1. recipient din plastic de 1000 l pentru soluția de hipoclorit de sodiu,
2. recipient metalic de 600 l prevăzut cu agitator mecanic pentru soluția de sulfit de sodiu respectiv pirosulfit de sodiu,
3. recipient metalic de 600 l prevăzut cu agitator mecanic pentru soluția de hidroxid de sodiu.

3.Prin retehnologizare stației de epurare se vor introduce următoarele modificări în tratarea apelor:

* *Denocivizarea apelor cianurice* – introducerea unui reactor pentru ape cianurice cu V= 8 mc, după care apele decianurate vor fi tratate în rectorul principal (de 6 mc), apoi apele vor fi dirijate într-un recipient pentru colectare nămol, apoi trecute prin filtru presă. Apele rezultate vor fi trecute prin schimbătorul de ioni pentru purificare finală; Dotări:
* bazin colectare ape cianurice cu volum de 0,6 mc
* recipient de tratare ape cianurice cu volum de 8 mc
* reactor principal cu volumul de 6 mc
* recipient nămol cu volumul de 8 mc
* neutralizare finala cu volumul de 1 mc
* purificare selectiva cu volumul de 2 mc.
* *Tratarea și denocivizarea apelor cu conținut de nichel* – după colectarea lor în bazin, apele vor fi trecute printr-o coloană cu schimbători de ioni pentru reținerea ionilor de nichel. Ioni de nichel reținuți se vor regenera sub forma unui eluat, care se predă firmelor autorizate; Dotări:
* baie spălare după nichelare – 2 bucăți cu volum de 0,55 mc
* bazin colectare ape cu conținut de nichel cu volumul de 3 mc
* recipient ape brute nichel cu volumul de 1,5 mc
* neutralizare finala cu volumul de 1 mc
* recipient ape fără cianuri cu volumul de 8 mc
* reactor principal cu volumul de 6 mc
* recipient nămol cu volumul de 8 mc
* purificare selectiva cu volumul de 2 mc.
* *Tratarea apelor de spălare după zincare și stanare* – după colectarea în bazinul de ape acide sunt pompate în recipientul de colectare ape fără cianuri, apoi în reactorul principal unde sunt tratate, apoi sunt trecute prin filtru presă, apoi vor fi trecute prin instalația de schimbători de ioni, cu evacuarea sau reîntoarcerea lor în procesul de purificare; Dotări:
* băi de spălare zincare 2 bucăți cu volum de 0,75 mc
* băi de spălare staniu 1 bucată cu volum de 0,55 mc
* bazin de colectare ape acide cu volumul 2 mc
* recipient ape fără cianuri cu volumul de 8 mc
* reactor principal cu volumul de 6 mc
* recipient nămol cu volumul de 8 mc
* neutralizare finală cu volumul de 1 mc
* purificare selectivă cu volumul de 2 mc.
* *Tratarea apelor alcaline după degresare atât de la linia de zincare cât și de la cea de nichelare, precum și ape acide de la decapare și apele de spălare după pasivare de la linia de zincare în tamburi* – sunt trecute în bazinul de colectare ape alcaline fără cianuri, de unde se vor pompa în recipientul de colectare ape brute apoi vor fi epurate prin instalația de schimbători de ioni, de unde apele se vor recircula ca ape de spălare, pe linia de nichelare.
* băi spălare după degresare de pe linia de zincare - 2 bucăți volum de 0,75 mc
* băi spălare după decapare de pe linia de zincare -1 bucată volum de 0,75 mc
* băi spălare după pasivare de pe linia de zincare - 2 bucăți volum de 0,75 mc
* ape spălare degresare de pe linia de nichelare - 2 bucăți volum de 0,55 mc
* bazin colectare ape alcaline volum de 4 mc
* recipient ape brute volum de 4 mc.

Procesul de epurare prevede o cuplare a stației de epurare existente cu instalațiile de tratare cu schimbători de ioni compusă din: recipient de spălare, pompă de spălare, filtru de presiune cu nisip, coloane de schimbători de cationi, coloane de schimbători de anioni, stație de regenerare, recipient de clătire inversă.

**b)** **Cumularea cu alte proiecte** - pe amplasament există un ansamblu de hale industriale cu dotările și amenajările aferente în scopul desfășurării activităților de tratare și acoperire a metalelor, inclusiv stație de preepurare a apelor tehnologice, care vor fi retehnologizate și îmbunătățite.

**c)** **Utilizarea resurselor naturale** - în cantităţi limitate: apă.

**d)** **Producţia de deşeuri -** deșeurile menajere - se vor gestiona prin firma de salubritate, celelalte tipuri de deșeuri rezultate atât în faza de implementare a proiectului, cât și în faza de funcționare (inclusiv nămolurile și emulsiile rezultate de la tratarea apelor uzate tehnologice) vor fi predate firmelor autorizate.

**e) Emisiile poluante, inclusiv zgomotul și alte surse de disconfort**

Aer: - Evacuarea gazelor reziduale se va face prin 4 instalații de de ventilație: instalație de ventilație și purificare pentru baia de decapare de la linia de zincare în tamburi; instalația de ventilație pentru băile de degresare (cupro-degresare si cuprare cianurică); instalație de ventilație pentru baia de stanare; instalație de ventilație a stației de preepurare - de la reactorul principal și recipienții pentru acid clorhidric și hipoclorit de sodiu, pulberi sedimentabile şi în suspensie;

Sol: - Pardoseala halei va fi impermeabilizată cu o rășină epoxidică

Apă: - apele uzate menajere sunt deversate în colectorul municipal de ape uzate urbane din str. Gladiolelor. Apele pluviale colectate printr-o rețea de canalizare din incintă sunt deversate la rețeaua de canalizare pluvială a orașului.

Apele uzate tehnologice rezultate din procesele tehnologice de acoperiri metalice(decapare, degresare, nichelare, cuprare cianurică, zincare, pasivare cu crom) sunt conduse la stația de tratare a apelor tehnologice, apoi sunt deversate la rețeaua de canalizare, în colectorul de ape uzate urbane din str. Gladiolelor.

**f) Riscul de accident, ţinându-se seama în special de substanţele și de tehnologiile utilizate -** risc minim de producere a accidentelor, care ar putea afecta sănătatea populaţiei şi mediului, cu condiția respectării normelor specifice de lucru.

**2. Localizarea proiectului**

**2.1 utilizarea existenta a terenului** - proiectul respectă dispoziţiile art. 71 din O.U.G. nr.195/2005 privind protecţia mediului, cu modificările şi completările ulterioare, conform Certificatului de urbanism, emis de Primăria Sibiu şi a verificării documentaţiei de către ecolog Simona Zambori.

**2.2 relativa abundență a resurselor naturale din zonă, calitatea și capacitatea** **regenerativă a acestora** - nu este cazul;

**2.3 capacitatea de absorbţie a mediului, cu atenţie deosebita pentru**

**a)** zonele umede - nu este cazul;   
**b)** zonele costiere - nu este cazul;

**c)** zonele montane și cele împădurite - nu este cazul;

**d)** parcurile și rezervaţiile naturale - nu este cazul;

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc. - nu este cazul;

**f)** zonele de protecţie specială - nu este cazul;

**g)** ariile în care standardele de calitate a mediului stabilite de legislaţie au fost deja depăşite - nu este cazul;

**h)** ariile dens populate - nu este cazul;

**i)** peisajele cu semnificaţie istorică, culturală și arheologică - nu este cazul;

**3. Caracteristicile impactului potenţial**   
**a)** extinderea impactului - local;

**b**) natura transfrontalieră a impactului - nu este cazul;

**c)** mărimea și complexitatea impactului - în perioada de execuţie și desfășurare a proiectului impact redus asupra factorilor de mediu aer, apă, sol;

**d)** probabilitatea impactului - redus în cazul respectării tuturor măsurilor prevăzute prin proiect;

**e)** durata, frecvența și reversibilitatea impactului – local, reversibil, în etapa de realizare a proiectului; impact redus asupra factorilor de mediu în etapa operațională, în condițiile respectării proiectului depus la autoritatea de mediu.

**II**. **Motivele care au stat la baza luării deciziei etapei de încadrare în procedura de evaluare adecvată sunt următoarele:**

- amplasamentul propus se afla în afara reţelei de arii naturale protejate.

**Proiectul nu necesită parcurgerea celorlalte etape din procedura de evaluare adecvată**.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea întocmai a proiectului și a condițiilor impuse prin avizele obținute;
* respectarea prevederilor Avizului de gospodărire a apelor nr. SB 46 din 04.07.2017, emis de A.N Apele Române – SGA Sibiu;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;
* la finalizarea lucrărilor titularul are obligația să solicite revizuirea autorizației de mediu.

Conform art.22, alin (1) din H.G. 445/2009, titularul are obligaţia de a notifica în scris APM Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica A.P.M. Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 5 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p.DIRECTOR EXECUTIV,                                                     p.ŞEF SERVICIU AVIZE**

**Ionel Stelian NAICU                                                              ACORDURI, AUTORIZAŢII**

**Şef Serviciu Monitorizare şi Laboratoare                      Livia MITEA**

**Întocmit,**

**Simona ZAMBORI**